Ardu aleviku alevikuvanema valimised

Koosolek algas kell 17.05 ja lõppes kell 19.05

Juhataja Ott Valdma

Protokollija Jaan Kotkas

Kuupäev: 17.04.2022

Toimumiskoht: Ardu Kooli aula

Osalejad: lisatud eraldi nimekirjana protokolli juurde

Enne koosoleku päevakorra kinnitamist valiti koosoleku juhataja, protokollija ja häältelugejad. Jaan Kotkas tegi ettepaneku valida koosaoleku juhatajaks Ott Valdma, koosoleku protokollijaks Jaan Kotkas ning häältelugejateks Karro Koronen, Reeno Puusep ja Mikk Valdma. Esitatud kandidaadid ning koosolekul olijad olid nõus.

Päevakord:

1. Alevikuvanema valimine
2. Abialevikuvanemate valimine
3. Alevikuseltsi juhatuse valimine
4. Kogukonnakomisjoni arutelu ja liikmete valimine

Ott Valdma tegi ettepaneku lisada päevakorda olemasoleva alevikuvanema 4 aasta kokkuvõte (infona) ning muuta koosoleku päevakorra järjestust ning esmalt valida alevikuseltsi juhatus ning seejärel juhatuse liikmete seast alevikuvanem. Samuti ettepanek, et lisada päevakorda arutelu punkt.

Kinnitati päevakord:

1. Alevikuvanema 4 aasta kokkuvõte
2. Alevikuseltsi juhatuse valimine
3. Alevikuvanema valimine
4. Abialevikuvanemate valimine
5. Kogukonnakomisjoni arutelu ja liikmete valimine
6. Arutelu
7. **Alevikuvanema 4 aasta kokkuvõte**

Tehti kokkuvõte tegevustest ja 4 aasta üritustest. Alevikuvanem Mikk Valdma koos Reeno Puusepaga tutvustasid tehtud üritusi, kui ka mis on alevikuvanem ise teinud, osaledes erinevatel arengukava koosolekutel kui ka vallavalitsuse poolt korraldatud üritustel.

Küsimusi küsis Ott Valdma ning vastas alevikuvanem Mikk Valdma.

Mikk Valdma: Ei soovi jätka enam alevikuvanemana töö võtab koos juhatuse koosolekutega palju aega ja energiat. Ootan uut verd, kes tuleks uute mõtete ja ideedega. Olen seisukohal, et külavanema/alevikuvanema ametikohal ei peaks olema üle 1 ametiaja, sest sellega tuleb juurde uut mõtlemist uue isiku poolt.

Krestina Valdma lisas. Kindlasti ootaks vallavalitsuse poolt eraldi kultuuritöötaja leidmist Ardu piirkonnale, sest koosolekutel Kose Vallavalitsuses on Ardu piirkonna esindajana alati vabatahtlik, mitte valla kohalik kultuuriedendaja.

Üldkoosolekul osalejad võtsid info teadmiseks.

1. **Alevikuseltsi juhatuse valimine**

Seoses volituste lõppemisega tuleb valida uus juhatus alevikuseltsi MTÜ-sse.

Ott Valdma tegi ettepaneku, et olemasolev juhatus jätkaks.

Tea Kotkas tegi ettepaneku lisada juhatusse Maarika Liepkalns, sest info tuleb suures osas läbi raamatukogu. Maarika Liepkalns ei nõustunud ettepanekuga ning ütles, et vajadusel osaleb juhatuse koosolekutel, kuid juhatuse liiga olla ei soovi.

Krestina Valdma tegi ettepaneku saali, et kes soovib liituda alevikuseltsi juhatusega. Soovi avaldasid Maarja Udde, Margit Valdma, Sünne Võrel, Nadia Reimann ja Elis Kannik

Kandidaadid järgmised: Jaanus Tänav, Marek Udde, Gevin Peet, Evelin Ülejõe, Margit Valdma, Maarja Udde, Krestina Valdma, Reeno Puusep, Sünne Võrel, Jaan Kotkas, Elis Kannik, Nadia Reimann ja Mikk Valdma

Ott Valdma, küsis kas täiendatud juhatuse osa soovitakse hääletust. Hääletust ei soovitud. Juhatus kinnitati ühehäälselt.

1. **Alevikuvanema valimine**

Ott Valdma tegi ettepaneku, et alevikuvanem valitakse juhatuse liikmete seast ning palus Mikk Valdmal kirjeldada alevikuvanema iseloomuomadusi, kes tuleks edukalt hakkama alevivanema ülesannetega.

Juhatuse liikmete seast leiti, et soovitud iseloomuomadustele vastab Jaanus Tänav. Olemasolevad juhatuse liikmed kinnitasid, et alevikuvanem saab toetuda juhatusele ja abialevikuvanematele, et kohustusi katta ning alevikku vallas esindada.

Ühehäälselt kinnitati Jaanus Tänav Ardu alevikuvanemaks.

1. **Abialevikuvanemate valimine**

Esitati 3 kandidaati ja toimus ning kandidaadid tegid lühitutvustuse.

Kandidaatideks: Jaan Kotkas, Reeno Puusep ja Maarja Udde

Ühehäälselt kinnitati: Jaan Kotkas, Reeno Puusep ja Maarja Udde

1. **Kogukonnakomisjoni arutelu ja liikmete valimine**

Kogukonnakomisjoni idee tutvustamine ja liikmete valimine kes esindab Ardu piirkonda kogukonnakomisjoni töös. Kokku peab kuuluma komisjoni 3 inimest, kes esindavad Ardu, Katsina, Nõmmeri, Vanamõisa, Saarnakõrve piirkonda.

Tea Kotkas tegi ettepaneku, et liige võiks olla Ardu Alevikuseltsi juhatuse liige, siis ei toimu duubeldamist elanike seas ja kogu info liigub ühest allikast.

Toimus arutelu saalis.

Üldkoosoleku otsusel lükati komisjoni liikmete valimine edasi ning valitakse hiljem juhatuse poolt.

1. **Arutelu**

Toodi välja murekohad Ardu alevikus:

Teede puhastamine ja korrastamine. Siret Udde märkus: kui toimus läbi Ardu aleviku teedeehituse materjalide vedu, siis oli info, et tööde teostaja pidi teostama hiljem teede remondi Kesk tänaval. Seda kahjuks pole jätkuvalt tehtud.

Üldkoosolek andis uuele juhatusele suunised teemat uurida.

Murekohaks on bussiühendus Ardu-Paide-Ardu suunal, kus puudub korralik bussiühendus, kui ka sarnane probleem Ardu-Tartu-Ardu suunal.

Üldkoosolekul toimus arutlus ning tagasiside bussiliikluse kohapealt paigutatakse Ardu raamatukogusse ning tehti ettepanek ka postitada sotsiaalmeediasse postitus Ardu Alevikuseltsi lehelt, et oodata tagasisidet. Peale info kogumist koondab Alevikuseltsi juhatus info kokku ja korraldab uue koosoleku koos Kose Vallavalitsuse töötajatega.

Jaan Kotkas tutvustas ka eesootavaid projekte, kus peamised on Ardu aleviku arengukava kui ka uute valgustite paigaldamine alevikus.

Tuletati meelde 23. aprill 2022 toimuvat traditsioonilist Ardu Kirve võistlust

Kuulutati koosolek lõppenuks

/allkirjastatud digitaalselt/

Ott Valdma

Koosoleku juhtaja

Protokollime lisatud koosolekul osalejate nimekiri